سٕنِہ کٕشیر چھ ٲسمٕژ گۅڈنؠتھ اکھ سؠٹھا خوٗبصوٗرت سَر
تٕہ یِہ سَر چھ اۆسمۆت تَھدؠن کوہہ بالن منٛزباگ
دپان پتٕہ چھ اکھ رُحٔنی بُزٕرگ یۅر آمُت ییمِہ اکھ
سؠٹھا تھز کرامات ہأومٔز چھ 
ییمِہ ایمِہ سَر منٛز یِہ آب نؠنر چھ کۆڈمۆت
تٕہ سُہ نِشان چھ آز
ونِہ تِہ مۆجوٗد ۅرمُلِس انٛدر
سَر ہۆکھ تٕہ بٔسِتی لٔج
دپاں سؠٹھا دوٗرِ پؠٹھ چھ خلق یۅر بسنِہ آمٔتِہ
تِکیازِ یِہ زمینُِہ ہُنٛد ٹکرٕ چھ سؠٹھا خوٗبصوٗرت اۆسمۆت
دپان یِمۆ لُکو چھ اکھ پَنُن نۆو تؠہزیب بنۆمُت
یَتھ أسِہ کأشُر کلچر چھ ونان
یَمٔہ لُکھ چھ سؠٹھا سیدِ تٕہ سادٔ زِنٛدگی چھ أسِمٔتِہ یِم پسنٛد کران
تٕہ پانونِہ چُھکھ سؠٹھا مایے تٕہ محبت اۆسمۆت
دپان زیاد چھ ٲسِمٔتِہ تُم خلق زمینرٲری کران
تٕہ ؤہرِیس محنت کٔرِتھ چھ ٲسِمٔتِہ اکھ بۆڈ زخیرٔ جمح کران
مگر دپان ہمسایِہ مُلک چھ سؠٹھا زألِم ٲسِمتِہ
یِم یِمن کمزۆر لُکن پؠٹھ حملٔہ کٔرِتھ اِہُند مال چھ ٲسِمتِہ کھؠوان
تٕہ اِتھ پأٹِھ اۆس اِمن لُکن پؠٹھ سؠٹھا زُلم سپدان
مگر دپان اِمن لُکن اۆس صِرف اکھ ہتِیار
یِم ٲسِہ پَننِس خۅدایس مدد منٛگان
تٕہ خۅدایسٔیِہ ٲسِہ مدد تلب کران
یِمہ لُکھ چھ گۅڈنؠتھ ٲسِمٔتِہ برہمَن
مگر ترُوہہ شتھ ایسویَس منٛز چھ یۅر اکھ صوٗفی بضرگ آمُت
ییمِہ سُنٛد ناو چھ بُلبُل شاہ رحمَطُلاہِہ الہ
ییمِہ اِمَن لُکن چھ اِسلامٔچ داوت دِژمٔژ
تٕہ اِتھ پٲٹِھ چھ وارِیاہ کٲشرِ لُکھ اِسلامَس انٛدر دٲخَل سپدِیامٔتِہ
تٕہ تینٛزؠن زنٛدگین منٛز چھ اکھ
نۆ اِنکِلاب دٲخل سپدِیامۆت
ایمِہ پتھ چھ بیاکھ اکھ رُحأنی بضرگ یۆر تشریف آور سپدِیامتِہ
ییمِہ سُنٛد ناو شیخ یمدانی رحمَتُلاہِہ الہ چھ اوسمۆت
دپان ایمِہ سٔندِ سٲتِہ چھ وارِیاہ کٲشرِ
اِسلام کِہ نعمتٕہ سٲتِہ فیضیاب سپدِیامٔتِہ
ایمِہ الاو چھ ایمِہ تھدِ پایِکِہ بُزرگن
کٲشرِ وارِیاہ کامِہ ہیشنایِمٔتِہ
یِمن منٛز یِمن منٛز خنٛڈوال کٲم تٕہ سٔژنِہ کٲم مشہوٗر چھ
یِہ بُزرگ چھ صِرِف ییتِہ شؠن رؠتَن روٗدمۆت
تیمِہ پتہ چھ یِہ واپَس
ایران تشریف آوَر سپدِیامٔتِہ
تٕہ اِتھ پٲٹِھ چھ ییتِہ زیاد فیصٔدی کٲشرِ مسلمان سپدِیامٔتِہ
ایمِہ دۅر پتہ چھ کٔشیرِ ٲسِمتِہ پِروٲر تِہ ونان
یتھ ٲسِہ انٛگریزی پٲٹِھ چھ ونان دَ ویلی آف سوٗفیز
تِہ کیازِ ایمِہ دۅر پتہ چھ وارِیاہ تھدِ پایِکِہ بُزرگ
کٔشیرِ منٛز پٲد گمٔتِہ
یِمَن منٛز لل دؠد شیخ نوٗر دین نوٗرانی رحمتُلاہِہ الہ
تٕہ سُلطانُل آرِفین مُغدُم صحب رحمتُلاہِہ الہ شٲمِل چھ
کٲشرِ چھنٕہ پتھ کالِہ دُنِیای اۆلوٗمَن کُن زیاد زۆن ٲسِمٔتِہ تھاواں
تِمہ ٲسِہ زیاد پنؠن بٔزرگن ہنٛز
شعر و شٲعری پسنٛد کران
تٕہ یِیۆیِہ فلصف پران
أتِھ ماحولَس منٛز فانٛفلے
وارِیاہ بٔڈِ شٲیِر کٔشیرِ ہنٛدِ یِم پوٗر دنِیاہس منٛز مشہوٗر چھ
یِمَن منٛز سارِوے کھۅت بۆڑ صوٗفی شٲیِر جِنابِہ شمس فٔقیر صٔب قٲبِلِہ ذکِر چھ
تٕہ ایمِہ الاو چھ رۆسُل میر نیامٔہ صٲب وحب کھار بؠترِ قٲبِلِہ ذکِر
تِہنٛز شٲیِری چھ اِنسانَس
ییمِہ کایناتُک وجوٗد ژؠتَس پاوان
تٕہ سُہ شٲیِرس چھ مزیبٔکِہ اۆسوٗل تٕہ تیمِیُک فلصف تفصیر سان بیان کران
تٕہ ایمِہ شٲیِرس سٲتِہ چھ اکھ اِنسان
کریٹِھ مسلٕہ ہؠکان صیل انٛدازس منٛز سمجِتھ
وُہِمِہ سٕدی ہنٛدِ ساینٕسی اِنقِلاب سٲتِہ پیو پوٗر دنِیاہَس پؠٹھ بوڈ اثر
یَتھ منٛز کٔشیر تِہ چھ شٲمِل
تٕہ ایمِہ اِنقِلاب سٲتِہ آو کشیرِ ہنٛدِس تہزیبَس
تٕہ زبٲنِہ منٛز وارِیاہ زیاد بَدلاو
کٔشیرِ ہنٛدؠن لُکن تِہ بڈیے
دُنِیای اۆلوٗمن منٛز یانے ساینس اینڈ ٹؠکنالجی منٛز سؠٹھا دِلچسپی
ییمِہ تِہُنٛد سونٛچ کۆر ہمیش خٲترٔ تبدیل
از کَل چھ ؤنِہ کٲشِر
مگرِبی مَمألِکَن ہُنٛد تہزیب زیاد پسند کران
تٕہ پَننِہ زبٲنِہ منٛز چھ باکؠن زبٲنؠن ہنٛدِ لفظ
زیادٕ پہم ورتاوان
یمِہ کِہ وجہ سٲتِہ کٲشرِ زبانِہ ہنٛز اصلِیَت
دۅہ کھۅت دۅہ چھ ختم گژھان
کٲشُر تہزیب تٕہ زبان چھ ؤنِہ صِرِف
پرانؠن بُزٕرگن ہنٛز شٲیِری تانی محدوٗد روٗدمۆت
تٕہ لُکھ چھن اَز کَل تتھ زیاد پسنٛد کران
سُہ پرۆن کٲشُر ہُنٛد مَزاج چُھن اَز کَل
شٲیِرن ہنٛزِ شٲیِری منٛز درٕنٛڈِ گژھان
بٔلِکِہ وارِیاہ لفظ چھ باکِیَن زبٲنؠن ہٕندِ تِہ اِستِمال اِوان کرنٕہ
ایمِہ الاو آو کٔشیرِ منٛز سیٲسی بوہران تِہ پٔتِمِہ سٔدی منٛز
کٔشیر چھ سؠٹھا خوٗبصوٗرَت یَتھ زمین پؠٹھ جنت تِہ چھ ونان
ایمِہ کِہ وجہ سٲتِہ چھ ہمسایے مُلک یؠژھان
زِ کٔشیر گٔژھ تِہُنٛد حصٔہ بَنُن
تٕہ اتِکؠن لُکن چھ پٔتِہمِہ سٕدی پؠٹھ ؤنیوٗک تانِہ
وارِیاہ زیاد مُشکِلات پیمٔتِہ وؠتراؤنِہ
تٕہ اَتھ چھ کٲشِرِ ونان سرنٛڈن ہنٛز لڈٲے زنڈن ہنٛز شہمت
خوٗبصوٗرتی الاو تِہ چھ کٔشیرِ منٛز وارِیاہ زیاد وصٲیِل
تٕہ خۅدگرٔض ہمساے مُلک چھ
یِمَن معسوٗم لُکن ہنٛدِ یِم وصٲیِل ہٲصِل کرنس پتَیِہ
تٕہ چھکھ زُلمُک تٕہ تَشَدُدُک نِشان بناوان
کٲشرِ لُکھ چھ پوٗر دُنِیاہس منٛز میہمان نوٲزی منٛز مشہوٗر
تٕہ پرتھ ؤہری چھ لَچھ بۆد سٲلٲنِہ کٔشیرِ چکرس تران
تٕہ زمینِہ پؠٹھ ایمِہ جنٛتُک سٲل کران